The Monkees

**The Monkees** sú americká rocková skupina, ktorá svoju najväčšiu slávu prežívala medzi rokmi 1965 až 1971. Príležitostne sa jej členovia spájali v nasledujúcich dekádach, aby nahrávala albumy a organizovala koncertné turné. 

Kapelu vytvorili americkí televízni producenti, Bob Rafelson a Bert Schneider, aby obsadili svoj projekt, televízny seriál The Monkees, ktorý bol odvysielaný kanálom NBC medzi 12. septembrom 1966 až 9. septembrom 1968. V seriáli ako The Monkees účinkovali Američania Micky Dolenz, Michael Nesmith a Peter Tork a britský herec a spevák, Davy Jones. Hudba skupiny bola spočiatku pod dohľadom producenta Dona Kirshnera. 

Americký hudobník a herec, Micky Dolenz, opisoval kapelu The Monkees ako „... televíznu šou o fiktívnej kapele, ktorá by chcela byť ako The Beatles, no nedarilo sa jej to...“ no herci-hudobníci sa napriek tomu stali reálnou hudobnou skupinou.

Počas počiatočných niekoľko mesiacov, ich piatich rokov počiatočnej existencie mali členovia The Monkees iba limitované úlohy v nahrávacom štúdiu. Boli tam iba na to, aby natočili filmové zábery do seriálu. Prvé hudobné kompozície a produkcia pochádzali od Nesmitha a Torka. Aj po ukončení televízneho projektu v roku 1968, skupina pokračovala v nahrávaní až do roku 1971.

K obnoveniu záujmu o televíznu šou došlo v roku 1986, kedy sa konala nová séria ich koncertných vystúpení a vznikali aj nové hudobné nahrávky The Monkees. S rôznou úrovňou záujmu verejnosti sa až do roku 2011 aj v nasledujúcich desaťročiach boli opätovné spojenia členov kapely. V novembri a decembri roku 2012 sa konali koncerty na pamiatku jej člena, Davyho Jonesa, ktorý zomrel v februári toho istého roku. Koncerty pokračovali 24&nbsp;vystúpeniami aj v roku 2013.

Skupina The Monkees predala na celom svete 75&nbsp;miliónov hudobných nahrávok vrátane medzinárodných hitov ako „Last Train to Clarksville“, „Pleasant Valley Sunday“, „Daydream Believer“ a „I’m a Believer“. V čase vrcholu svojej slávy, v roku 1967, tieto hudobné idoly dosiahli vyšší predaj ako skupiny The Beatles a The Rolling Stones dokopy.

## Členovia skupiny
### Súčasní
* Micky Dolenz&nbsp;– spev, bicie, moog synthesizer, gitara (1966–1971, 1986–1989, 1993–1997, 2001–2002, 2011–súčasnosť)
* Peter Tork&nbsp;– spev, klávesy, klavír, gitara, basgitara, bendžo (1966–1968, 1986–1989, 1995–1997, 2001, 2011–súčasnosť)
* Michael Nesmith&nbsp;– gitara, spev, klávesy (1966–1970, 1986, 1989, 1996–1997, 2012–2014, 2016)

### Bývalý
* Davy Jones&nbsp;– spev, tamburína, maracas, basgitara, gitara, bicie (1966–1971, 1986–1989, 1993–1997, 2001–2002, 2011–2012; zomrel v roku 2012)

## Časový priebeh

## Diskografia
* *[[The Monkees (album)|The Monkees]]* (1966)
* *[[More of The Monkees]]* (1967)
* *[[Headquarters (album)|Headquarters]]* (1967)
* *[[Pisces, Aquarius, Capricorn & Jones Ltd.]]* (1967)
* *[[The Birds, The Bees & the Monkees]]* (1968)
* *[[Head (The Monkees album)|Head]]* (1968)
* *[[Instant Replay (The Monkees album)|Instant Replay]]* (1969)
* *[[The Monkees Present]]* (1969)
* *[[Changes (The Monkees album)|Changes]]* (1970)
* *[[Pool It!]]* (1987)
* *[[Justus (album)|Justus]]* (1996)
* *[[Good Times! (The Monkees album)|Good Times!]]* (2016)

## Referencie

## Zdroje

Kategória:Chlapčenské hudobné skupiny

## Iné projekty

Kategória:Hudobné skupiny USA